|  |  |  |
| --- | --- | --- |
| 2018.gada 8.jūnijā |  Ventspilī | Nr.65 (protokols Nr. 11; 3.§) |

**Par gaismas un apskaņošanas tehnikas iegādi Kultūras centram**

 Nolūkā uzlabot un pilnveidot pasākumu nodrošināšanai nepieciešamo Ventspils pilsētas pašvaldības iestādes “Ventspils pilsētas domes Kultūras centrs” tehnisko aprīkojumu un materiāli tehnisko bāzi, lai organizētu daudzveidīgu, mūsdienu interesēm atbilstošu kultūras dzīvi, pamatojoties uz likuma “Par pašvaldībām” 14.panta otrās daļas 3.punktu un 15.panta pirmās daļas 5.punktu, kā arī ņemot vērā Ventspils pilsētas domes Ekonomikas un budžeta komisijas 2018.gada 30.maija sēdes ieteikumu un Ventspils pilsētas domes Finanšu komitejas 2018.gada 1.jūnija sēdes atzinumu,

Ventspils pilsētas dome

**nolemj:**

1. Atbalstīt finanšu līdzekļu piešķiršanu Ventspils pilsētas pašvaldības iestādei „Ventspils pilsētas domes Kultūras centrs” **150`000 EUR** apmērā iekštelpu stacionārās gaismas tehnikas un brīvdabas pasākumu apskaņošanas tehnikas iegādei no Ventspils pilsētas pašvaldības 2018.gada ziedojumu un dāvinājumu budžeta – pilsētas attīstības fondā plānotā ieņēmumu pārsvara pār izdevumiem.
2. Ventspils pilsētas pašvaldības iestādei „Ventspils pilsētas domes Kultūras centrs” (V.Gulbe) nodrošināt atbilstošas izmaiņas iestādes 2018.gada budžetā.
3. Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.
4. Kontroli par šī lēmuma izpildi uzdot Ventspils pilsētas domes izpilddirektoram (A.Ābele).

|  |  |
| --- | --- |
| Sēdes vadītājsDomes priekšsēdētāja1.vietnieks infrastruktūras jautājumos | J.Vītoliņš |

*/personīgais paraksts/*